**ԱՄՓՈՓԱԹԵՐԹ**

**«ՊԵՏԱԿԱՆ ՏՈւՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔՈւՄ ԼՐԱՑՈւՄ ԿԱՏԱՐԵԼՈւ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ԱՌԱՋԱՐԿՈւԹՅՈւՆՆԵՐԻ ԵՎ ԴԻՏՈՂՈւԹՅՈւՆՆԵՐԻ**

|  |  |  |  |  |
| --- | --- | --- | --- | --- |
| հ/հ | **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
|  | 1 | 2 | 3 | 4 |
| 1. | Ֆինանսների նախարարություն  25.03.2020թ. թիվ 01/2-3/4553-2020 գրություն | Դիտողություններ և առաջարկություններ չկան: | Ընդունվել է ի գիտություն: |  |
| 2. | Տեսչական մարմինների աշխատանքների համակարգման գրասենյակ 26.03.2020թ.  թիվ //11978-2020 գրություն | Հաշվի առնելով, որ ներկայում սանիտարահամաճարակային հսկողության ենթակա ապրանքների պետական գրանցման նպատակով լաբորատորիաների կողմից վճարովի հիմունքներով իրականացվում է ապրանքների լաբորատոր փորձաքննություն՝ նախագծի հիմնավորման մեջ խնդրում եմ անդրադառնալ հետևյալ հարցադրումներին.  1. Ի՞նչ բնույթի ծառայություն է մատուցելու սանիտարահամաճարակային հսկողության ենթակա ապրանքների պետական գրանցման լիազոր մարմինը, որի համար նախատեսվում է սահմանել պետական տուրք: | 1. Ընդունվել է ի գիտություն: | 1. Սանիտարահամաճարակային հսկողության ենթակա ապրանքների պետական գրանցման լիազոր մարմինն իրականացնելու է պետական գրացում՝ տրամադրելով սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթուղթը։ Արտադրանքի (ապրանքների) սանիտարահամաճարակային և հիգիենիկ պահանջներին համապատասխանությունը հավաստող անվտանգության միասնական փաստաթուղթը տալու կարգը սահմանված է ՀՀ կառավարության 2014 թվականի հոկտեմբերի 30-ի N 1208-Ն որոշմամբ (այսուհետ՝ Որոշում)։ Համաձայն Որոշման հավելված 1-ի 5-րդ կետի սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթղթի տրամադրման (ձևակերպման) կարգը ներառում է՝ 1) հայտի (դիմումի) ընդունումը և գրանցումը.  2) ներկայացված փաստաթղթերի ուսումնասիրությունը, ներառյալ այն փաստաթղթերը, որոնք ներկայացվել են հայտատուի կողմից, և վերահսկողության ենթակա ապրանքների միասնական սանիտարական պահանջներին համապատասխանության վերաբերյալ լաբորատոր փորձաքննության եզրակացության արդյունքները.  3) վերահսկողության ենթակա ապրանքների մասին տեղեկատվության մուտքագրումը պետական գրանցման վկայականների ռեեստր.  4) սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթղթի ձևակերպումը և տրամադրումը: |
| 2. Արդյո՞ք այդ ծառայությունը ներառելու է հավատարմագրված կազմակերպությունների կողմից լաբորատոր փորձաքննության իրականացում կամ վճարովի այլ ծառայության մատուցում: | Ընդունվել է ի գիտություն: | 2. Սանիտարահամաճարակային հսկողության ենթակա ապրանքների պետական գրանցումը չի ներառում լաբորատոր փորձաքննության իրականացում կամ վճարովի այլ ծառայության մատուցում։  Ինչպես արդեն նշվեց սանիտարահամաճարակային հսկողության ենթակա ապրանքների պետական գրանցման կարգը ներառում է ներկայացված փաստաթղթերի ուսումնասիրությունը, ներառյալ այն փաստաթղթերը, որոնք ներկայացվել են հայտատուի կողմից, և վերահսկողության ենթակա ապրանքների միասնական սանիտարական պահանջներին համապատասխանության վերաբերյալ լաբորատոր փորձաքննության եզրակացության արդյունքները (Որոշման հավելված 1-ի 5-րդ կետի 2-րդ ենթակետ)։ Նույն Որոշման հավելված 1-ի 10-րդ կետով սահմանված են այն փաստաթղթերը, որոնք ներկայացվում են Սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթղթի տրամադրման համար։ Փաստաթղթերի ցանկում նշված է նաև հետազոտությունների (փորձարկումների) արձանագրությունները (հիգիենիկ եզրակացության ակտը), գիտական հաշվետվությունները, փորձագիտական եզրակացությունները, ինչը նշանակում է, որ պետական գրանցման համար դիմող անձը, արդեն իսկ պետք է ունենա վերահսկողության ենթակա ապրանքների լաբորատոր փորձաքննությունների արդյունքերը։ Միաժամանակ Որոշման հավելված 1-ի 8-րդ կետով սահմանված է, որ սանիտարահամաճարակային և հիգիենիկ պահանջներին համապատասխանության մասով արտադրանքի (ապրանքների) անվտանգությունը հավաստող փաստաթղթի ձևակերպման համար վերահսկողության ենթակա ապրանքների լաբորատոր փորձաքննություններն իրականացվում են ՀՀ-ում հավատարմագրված ու Եվրասիական տնտեսական միության հավաստագրման և փորձարկման լաբորատորիաների միասնական ռեեստրում ներառված լիազոր մարմնի լաբորատորիաների կողմից՝ վերահսկողության ենթակա ապրանքների անվտանգությունը միասնական սանիտարական պահանջներին համապատասխան հաստատելու համար: |
| 3.Ինչպե՞ս է հաշվարկվել պետական տուրքի սահմանաչափը։ Հարկ է նկատել, որ նախագծով նախատեսված է բազային տուրքի ***տասնապատիկի*** չափով պետական տուրք, իսկ նախագծի հիմնավորմամբ՝ բազային տուրքի ***հնգապատիկի*** չափով: | 3. Ընդունվել է: | 3. Վրիպակն ուղղվել է: |
| 3. | Էկոնոմիկայի նախարարություն  31.03.2020թ. թիվ 01/3788-2020 գրություն | 1. Նախագծով առաջարկվում է սանիտարահամաճարակային հսկողության ենթակա ապրանքների պետական գրանցման համար սահմանել պետական տուրք: Միաժամանակ, Նախագծի հիմնավորմամբ որևէ պարզաբանում սահմանված չէ հասկանալու համար, թե նշված գործառույթի շրջանակում ինչ վճարովի ծառայություն պետք է մատուցի Առողջապահության նախարարությունը, ինչի արդյունքում սանիտարահամաճարակային հսկողության ենթակա ապրանքների պետական գրանցման համար նախատեսվում է սահմանել պետական տուրքը:  Հաշվի առնելով վերոնշյալը, ինչպես նաև այն հանգամանքը, որ պետական տուրքի սահմանումը ոլորտի տնտեսավարող սուբյեկտների համար կարող է առաջացնել լրացուցիչ ֆինանսական բեռ՝ Նախագծով առաջարկվող դրույթի անհրաժեշտությունը գնահատելու տեսանկյունից՝ առաջարկում ենք վերջինիս հիմնավորման մեջ ներկայացնել վերոնշյալ նկատառման վերաբերյալ պարզաբանումներ:  2. Առաջարկում ենք նաև հստակեցնել՝ ինչ հիմունքներով է հաշվարկվել պետական տուրքի դրույքաչափը և սահմանվել բազային տուրքի տասնապատիկի չափով, այլ ոչ օրինակ՝ հնգապատիկի կամ քսանապատիկի:  3. Միևնույն ժամանակ, տարընթերցումներից զերծ մնալու նպատակով՝ առաջարկում ենք Նախագծում կատարել որոշակի խմբագրություն, քանի որ վերջինով նախատեսված է բազային տուրքի **տասնապատիկի** չափով պետական տուրք, իսկ նախագծի հիմնավորմամբ՝ բազային տուրքի **հնգապատիկի** չափով: | 1.Ընդունվել է:  2. Ընդունվել է ի գիտություն:  3. Ընդունվել է: | Տես` ամփոփաթերթի 2-րդ կետը: Միաժամանակ, հիմնավորումը խմբագրվել է:  2. Պետական տուրքի դրույքաչափը սահմանվել է հաշվի առնելով կատարվող աշխատանքի ծավալը, ինչպես նաև գործող օրենքում նմանօրինակ գործառույթների համար նախատեսված պետական տուրքերի չափերը:  3. Հիմնավորումը խմբագրվել է: |
| 4. | Արդարադատության նախարարություն  16.04.2019թ. թիվ 01//8151-2020 գրություն | Դիտողություններ ու առաջարկություններ չկան: | Ընդունվել է ի գիտություն: |  |